CELEX: 22021D1115
Language: el
Date: 2021-06-01 00:00:00
Title: Απόφαση αριθ. 1/2021 της Μεικτής Επιτροπής ΕΕ-ΧΚΔ της 1ης Ιουνίου 2021 όσον αφορά τις τροποποιήσεις των προσαρτημάτων I και III της σύμβασης περί κοινού καθεστώτος διαμετακόμισης

7.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 240/5
               
            
         ΑΠΟΦΑΣΗ ΑΡΙΘ. 1/2021 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΧΚΔ
         της 1ης Ιουνίου 2021
         όσον αφορά τις τροποποιήσεις των προσαρτημάτων I και III της σύμβασης περί κοινού καθεστώτος διαμετακόμισης
         Η ΜΕΙΚΤΗ ΕΠΙΤΡΟΠΗ ΕΕ-ΧΚΔ
         Έχοντας υπόψη τη σύμβαση, της 20ής Μαΐου 1987, περί κοινού καθεστώτος διαμετακόμισης και ιδίως το άρθρο 15 παράγραφος 3 στοιχείο α),
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 15 παράγραφος 3 στοιχείο α) της σύμβασης μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας περί κοινού καθεστώτος διαμετακόμισης (1) («σύμβαση»), η Μεικτή Επιτροπή που συστάθηκε δυνάμει της σύμβασης οφείλει να θεσπίζει, με σχετική απόφαση, τροποποιήσεις των προσαρτημάτων της σύμβασης.
                  
               
                     (2)
                  
                  
                     Το άρθρο 311 του εκτελεστικού κανονισμού (ΕΕ) 2015/2447 της Επιτροπής (2) («εκτελεστικός κανονισμός»), για το αίτημα μεταφοράς της είσπραξης της τελωνειακής οφειλής, έχει τροποποιηθεί με τον εκτελεστικό κανονισμό (ΕΕ) 2019/1394 της Επιτροπής (3). Ως εκ τούτου, το άρθρο 50 του προσαρτήματος I της σύμβασης, το οποίο αντανακλά το άρθρο 311 του εκτελεστικού κανονισμού, θα πρέπει να τροποποιηθεί αναλόγως.
                  
               
                     (3)
                  
                  
                     Το παράρτημα 72-04 του εκτελεστικού κανονισμού, για τη διαδικασία συνέχειας δραστηριοτήτων για την ενωσιακή διαμετακόμιση, έχει τροποποιηθεί με τον εκτελεστικό κανονισμό (ΕΕ) 2020/893 της Επιτροπής (4) και εφαρμόζεται από τις 30 Ιουνίου 2020. Με τον εκτελεστικό κανονισμό (ΕΕ) 2020/893, η ισχύς των έντυπων πιστοποιητικών συνολικής εγγύησης και των έντυπων πιστοποιητικών απαλλαγής από την υποχρέωση σύστασης εγγύησης που προβλέπονται στο εν λόγω παράρτημα έχει παραταθεί προκειμένου να επιτευχθεί μεγαλύτερη ευελιξία στη διαδικασία συνέχειας δραστηριοτήτων κατά τη διαμετακόμιση και να μειωθούν οι διατυπώσεις και το κόστος για τις τελωνειακές αρχές. Ως εκ τούτου, το προσάρτημα Ι άρθρο 79 της σύμβασης και το προσάρτημα Ι παράρτημα ΙΙ κεφάλαιο III σημείο 19.3 της σύμβασης, τα οποία αντανακλούν το παράρτημα 72-04 μέρος Ι κεφάλαιο III σημείο 19.3 του εκτελεστικού κανονισμού, θα πρέπει να τροποποιηθούν αναλόγως. Η εν λόγω τροποποίηση θα πρέπει να εφαρμοστεί αναδρομικά από τις 30 Ιουνίου 2020, ώστε να παρέχονται ίσοι όροι στους τριτεγγυητές βάσει της ενωσιακής τελωνειακής νομοθεσίας και της σύμβασης.
                  
               
                     (4)
                  
                  
                     Τα έντυπα για τις αναλήψεις υποχρέωσης τριτεγγυητών παρατίθενται στα παραρτήματα Γ1, Γ2, Γ4, Γ5 και Γ6 του προσαρτήματος ΙΙΙ της σύμβασης. Στα έντυπα αυτά, μεταξύ άλλων, απαριθμούνται τα κράτη μέλη της Ευρωπαϊκής Ένωσης και τα άλλα συμβαλλόμενα μέρη. Με την απόφαση αριθ. 2/2018 της Μεικτής Επιτροπής ΕΕ-ΧΚΔ (5), η Μεικτή Επιτροπή ΕΕ-ΧΚΔ απάλειψε τις αναφορές στο Ηνωμένο Βασίλειο ως κράτος μέλος της Ευρωπαϊκής Ένωσης και εισήγαγε την αναφορά στο Ηνωμένο Βασίλειο ως χώρα κοινής διαμετακόμισης από την ημερομηνία κατά την οποία τίθεται σε ισχύ η προσχώρηση του Ηνωμένου Βασιλείου στη σύμβαση ως ξεχωριστού συμβαλλόμενου μέρους. Ωστόσο, ως συνέπεια της εφαρμογής του πρωτοκόλλου για τις Ιρλανδία/Βόρεια Ιρλανδία, το οποίο αποτελεί αναπόσπαστο μέρος της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (6) («πρωτόκολλο»), για τις πράξεις ενωσιακής διαμετακόμισης η Βόρεια Ιρλανδία θα πρέπει να αναφέρεται κατά τρόπο που να υποδηλώνει ότι κάθε εγγύηση που ισχύει στα κράτη μέλη της Ευρωπαϊκής Ένωσης πρέπει επίσης να ισχύει στη Βόρεια Ιρλανδία.
                  
               
                     (5)
                  
                  
                     Ως συνέπεια της εφαρμογής του πρωτοκόλλου και σύμφωνα με το άρθρο 5 παράγραφος 2 του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου (7), εισήχθη ο κωδικός «XI» με τον εκτελεστικό κανονισμό (ΕΕ) 2020/1470 της Επιτροπής (8) για να γίνεται διάκριση του Ηνωμένου Βασιλείου σε σχέση με τη Βόρεια Ιρλανδία. Η χρήση των κωδικών χώρας που ορίζονται στα παραρτήματα Α2 και Β1 του προσαρτήματος ΙΙΙ της σύμβασης θα πρέπει να τροποποιηθεί αναλόγως.
                  
               
                     (6)
                  
                  
                     Για να εξασφαλιστεί η ορθή εφαρμογή του νέου κωδικού «XI», όλες οι αναφορές στη σύμβαση σχετικά με τη χρήση κωδικών χώρας θα πρέπει να παραπέμπουν στο παράρτημα Α2 ή Β1 του προσαρτήματος III της σύμβασης.
                  
               
                     (7)
                  
                  
                     Η απόφαση αριθ. 2/2018 άρχισε να ισχύει την 1η Ιανουαρίου 2021 και η απόφαση αριθ. 1/2019 της Μεικτής Επιτροπής ΕΕ-ΧΚΔ (9) άρχισε να ισχύει στις 4 Δεκεμβρίου 2019. Η απόφαση αριθ. 1/2019 εισήγαγε τη νέα επίσημη ονομασία «Δημοκρατία της Βόρειας Μακεδονίας» στα έντυπα για τις αναλήψεις υποχρέωσης τριτεγγυητών που παρατίθενται στα παραρτήματα Γ1, Γ2, Γ4, Γ5 και Γ6 του προσαρτήματος III της σύμβασης, ενώ η απόφαση αριθ. 2/2018 εισήγαγε ακούσια την παλαιά επίσημη ονομασία «πρώην Γιουγκοσλαβική Δημοκρατία της Μακεδονίας» στα παραρτήματα Γ1, Γ2 και Γ4. Ως εκ τούτου, η νέα επίσημη ονομασία «Δημοκρατία της Βόρειας Μακεδονίας» θα πρέπει να επανεισαχθεί στα έντυπα για τις αναλήψεις υποχρέωσης τριτεγγυητών που παρατίθενται στα παραρτήματα Γ1, Γ2 και Γ4.
                  
               
                     (8)
                  
                  
                     Ως εκ τούτου, η σύμβαση θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1)   Το προσάρτημα I της σύμβασης τροποποιείται σύμφωνα με το παράρτημα Α της παρούσας απόφασης·
            
            
               2)   Το προσάρτημα III της σύμβασης τροποποιείται σύμφωνα με το παράρτημα Β της παρούσας απόφασης.
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Τα σημεία 2 και 3 του παραρτήματος Α εφαρμόζονται από τις 30 Ιουνίου 2020.
            Τα σημεία 1 έως 4 του παραρτήματος Β εφαρμόζονται από την ημερομηνία προσχώρησης του Ηνωμένου Βασιλείου στη σύμβαση ως ξεχωριστού συμβαλλόμενου μέρους.
         
         
            Βελιγράδι, 1η Ιουνίου 2021.
            
               
                  Για τη Μεικτή Επιτροπή
               
               
                  Ο Πρόεδρος
               
               B. RADUJKO
            
         
         
            (1)  ΕΕ L 226 της 13.8.1987, σ. 2.
         
            (2)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
         
            (3)  Εκτελεστικός κανονισμός (ΕΕ) 2019/1394 της Επιτροπής, της 10ης Σεπτεμβρίου 2019, για την τροποποίηση και διόρθωση του εκτελεστικού κανονισμού (ΕΕ) 2015/2447 σχετικά με ορισμένους κανόνες για την επιτήρηση για θέση σε ελεύθερη κυκλοφορία και την έξοδο από το τελωνειακό έδαφος της Ένωσης (ΕΕ L 234 της 11.9.2019, σ. 1).
         
            (4)  Εκτελεστικός κανονισμός (ΕΕ) 2020/893 της Επιτροπής. της 29ης Ιουνίου 2020. για την τροποποίηση του εκτελεστικού κανονισμού (ΕΕ) 2015/2447 για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα, (ΕΕ L 206 της 30.6.2020, σ. 8).
         
            (5)  Απόφαση αριθ. 2/2018 της Μεικτής Επιτροπής ΕΕ-ΧΚΔ, της 4ης Δεκεμβρίου 2018, για την τροποποίηση της σύμβασης περί κοινού καθεστώτος διαμετακόμισης [2018/1988] (ΕΕ L 317 της 14.12.2018, σ. 48).
         
            (6)  ΕΕ L 29 της 31.1.2020, σ. 7.
         
            (7)  Κανονισμός (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για τις κοινοτικές στατιστικές του εξωτερικού εμπορίου με τις τρίτες χώρες και για την κατάργηση του κανονισμού (ΕΚ) αριθ. 1172/95 του Συμβουλίου (ΕΕ L 152 της 16.6.2009, σ. 23).
         
            (8)  Εκτελεστικός κανονισμός (ΕΕ) 2020/1470 της Επιτροπής, της 12ης Οκτωβρίου 2020, σχετικά με την ονοματολογία των χωρών και εδαφών για τις ευρωπαϊκές στατιστικές σχετικά με το διεθνές εμπόριο αγαθών και τη γεωγραφική κατανομή για άλλες στατιστικές για τις επιχειρήσεις (ΕΕ L 334 της 13.10.2020, σ. 2).
         
            (9)  Απόφαση αριθ. 1/2019 της Μεικτής Επιτροπής ΕΕ-ΧΚΔ που έχει συσταθεί δυνάμει της σύμβασης, της 20ής Μαΐου 1987, περί κοινού καθεστώτος διαμετακόμισης, της 4ης Δεκεμβρίου 2019, για την τροποποίηση της εν λόγω σύμβασης [2020/487] (ΕΕ L 103 της 3.4.2020, σ. 47).
      
      
         
            ΠΑΡΑΡΤΗΜΑ A
            Το προσάρτημα I της σύμβασης τροποποιείται ως εξής:
            
               1)   
               στο άρθρο 50, προστίθενται οι ακόλουθες παράγραφοι:
               
                           «3.
                        
                        
                           Εάν η τελωνειακή αρχή χώρας που συμμετέχει σε πράξη κοινής διαμετακόμισης λάβει στοιχεία, πριν από την παρέλευση της προθεσμίας που αναφέρεται στο άρθρο 114 παράγραφος 2 στοιχείο α), που αποδεικνύουν ότι τα γεγονότα από τα οποία γεννάται η τελωνειακή οφειλή συνέβησαν στο έδαφτηςτης, η εν λόγω αρχή αποσττηςι προς την τελωνετηςή αρχή της χώρας αναχώρησης αμέσως και σε κάθε περτηςωση εντός της συγκεκριμένης προθεσμίας δεόντως αιτιολογημένο αίττης μεταβίβασης της αρμοτηςτητας εκκίνησης της διαδικασίας είσπραξης στην τελωνειακή αρχή που υποβάλλει το αίτημα.
                        
                     
                           4.
                        
                        
                           Η τελωνειακή αρχή της χώρας αναχώρησης βεβαιώνει την παραλαβή του αιτήματος που υποβάλλεται σύμφωνα με την παράγραφο 3 και ενημερώνει την τελωνειακή αρχή που υποβάλλει το αίτημα, εντός 28 ημερών από την ημερομηνία αποστολής του αιτήματος, εάν συμφωνεί με την ικανοποίηση του αιτήματης και τη μεταβίβαση τητηςρμοδιότητας εκκίνησης της διαδικασίας είσπραξης στην αρχή που υποβάλλει το αίτημα.»·
                        
                     
            
               2)   
               το άρθρο 79 τροποποιείται ως εξής:
               
                           α)
                        
                        
                           η παράγραφος 2 αντικαθίσταται από το ακόλουθο κείμενο:
                           
                                       «2.
                                    
                                    
                                       Η διάρκεια ισχύος του πιστοποιητικού συνολικής εγγύησης ή του πιστοποιητικού απαλλαγής από την υποχρέωση σύστασης εγγύησης δεν υπερβαίνει τα πέντε έτη. Ωστόσο, το τελωνείο εγγύησης έχει τη δυνατότητα να παρατείνει την εν λόγω χρονική περίοδο άπαξ κατά πέντε έτη το πολύ.»·
                                    
                                 
                     
                           β)
                        
                        
                           προστίθενται οι ακόλουθες παράγραφοι:
                           
                                       «3.
                                    
                                    
                                       Όταν, κατά τη διάρκεια ισχύος του πιστοποιητικού, το τελωνείο εγγύησης πληροφορείται ότι το πιστοποιητικό, ως αποτέλεσμα πολλαπλών αλλαγών, δεν είναι αρκετά ευανάγνωστο και μπορεί να απορριφθεί από το τελωνείο αναχώρησης, το τελωνείο εγγύησης ακυρώνει το πιστοποιητικό και εκδίδει νέο πιστοποιητικό, κατά περίπτωση.
                                    
                                 
                                       4.
                                    
                                    
                                       Τα πιστοποιητικά με περίοδο ισχύος δύο ετών παραμένουν έγκυρα. Το τελωνείο εγγύησης έχει τη δυνατότητα να παρατείνει την περίοδο ισχύος τους άπαξ κατά πέντε έτη το πολύ.»·
                                    
                                 
                     
            
               3)   
               στο παράρτημα ΙΙ κεφάλαιο III, το σημείο 19.3 αντικαθίσταται από το ακόλουθο κείμενο:
               
                           «19.3.
                        
                        
                           Ηδιάρκεια ισχύος του πιστοποιητικού συνολικής εγγύησης ή του πιστοποιητικού απαλλαγής από την υποχρέωση σύστασης εγγύησης δεν υπερβαίνει τα πέντε έτη. Ωστόσο, το τελωνείο εγγύησης έχει τη δυνατότητα να παρατείνει την εν λόγω χρονική περίοδο άπαξ κατά πέντε έτη το πολύ.
                           Όταν, κατά τη διάρκεια ισχύος του πιστοποιητικού, το τελωνείο εγγύησης πληροφορείται ότι το πιστοποιητικό, ως αποτέλεσμα πολλαπλών αλλαγών, δεν είναι αρκετά ευανάγνωστο και μπορεί να απορριφθεί από το τελωνείο αναχώρησης, το τελωνείο εγγύησης ακυρώνει το πιστοποιητικό και εκδίδει νέο πιστοποιητικό, κατά περίπτωση.
                           Τα πιστοποιητικά με περίοδο ισχύος δύο ετών παραμένουν έγκυρα. Το τελωνείο εγγύησης έχει τη δυνατότητα να παρατείνει την περίοδο ισχύος τους άπαξ κατά πέντε έτη το πολύ.».
                        
                     
         
      
      
         
            ΠΑΡΑΡΤΗΜΑ B
            Το προσάρτημα III της σύμβασης τροποποιείται ως εξής:
            
                        1)
                     
                     
                        στο παράρτημα A1 τίτλος II κεφάλαιο II σημείο B «Πληροφοριακά στοιχεία τα οποία περιλαμβάνει η δήλωση διαμετακόμισης», εδάφιο «ΣΤΟΙΧΕΙΑ ΑΝΑΦΟΡΑΣ ΕΓΓΥΗΣΗΣ», Περιεχόμενο του πεδίου 2, το κείμενο «(κωδικός χώρας ISO άλφα 2)» αντικαθίσταται από το ακόλουθο κείμενο:
                        «(ο κωδικός χώρας παρατίθεται στο παράρτημα Α2)»·
                     
                  
                        2)
                     
                     
                        στο παράρτημα A2 σημείο 1, προστίθεται η ακόλουθη πρόταση:
                        «Ο κωδικός χώρας XI χρησιμοποιείται για τη Βόρεια Ιρλανδία. Ο κωδικός χώρας XI είναι προαιρετικός για τα συμβαλλόμενα μέρη για τα στοιχεία Χώρα (θέση αριθ. 8 και πρώην θέση αριθ. 8) και Χώρα προορισμού (θέση αριθ. 17α και πρώην θέση αριθ. 17α).»·
                     
                  
                        3)
                     
                     
                        στο παράρτημα A4 σημείο 1, Περιεχόμενο» του πεδίου 2, το κείμενο «(κωδικός χώρας ISO άλφα 2)» αντικαθίσταται από το ακόλουθο κείμενο:
                        «(ο κωδικός χώρας παρατίθεται στο παράρτημα Α2)»·
                     
                  
                        4)
                     
                     
                        στο παράρτημα B1, η θέση 51 τροποποιείται ως εξής:
                        
                                    α)
                                 
                                 
                                    η φράση «GB Ηνωμένο Βασίλειο» αντικαθίσταται από το κείμενο:
                                    «GB Ηνωμένο Βασίλειο (πλην της Βόρειας Ιρλανδίας)»·
                                 
                              
                                    β)
                                 
                                 
                                    ο ακόλουθος κωδικός προστίθεται στον πίνακα:
                                    «XI Βόρεια Ιρλανδία»·
                                 
                              
                  
                        5)
                     
                     
                        στο παράρτημα Γ1, το σημείο 1 τροποποιείται ως εξής:
                        
                                    α)
                                 
                                 
                                    οι λέξεις «της πρώην Γιουγκοσλαβικής Δημοκρατίας της Μακεδονίας» αντικαθίστανται από τις λέξεις «της Δημοκρατίας της Βόρειας Μακεδονίας»·
                                 
                              
                                    β)
                                 
                                 
                                    παρεμβάλλεται η ακόλουθη τελική σημείωση μετά τις λέξεις «το Ηνωμένο Βασίλειο της Μεγάλης Βρετανίας και της Βόρειας Ιρλανδίας», πριν από την τελική σημείωση 3:
                                    «Σύμφωνα με το πρωτόκολλο για τις Ιρλανδία/Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Βόρεια Ιρλανδία θεωρείται μέρος της Ευρωπαϊκής Ένωσης για τους σκοπούς της παρούσας εγγύησης. Ως εκ τούτου, ο τριτεγγυητής που είναι εγκατεστημένος στο τελωνειακό έδαφος της Ευρωπαϊκής Ένωσης επιλέγει διεύθυνση κατοικίας ή ορίζει αντίκλητο στη Βόρεια Ιρλανδία, εάν η εγγύηση μπορεί να χρησιμοποιηθεί σε αυτήν. Ωστόσο εάν, στο πλαίσιο της κοινής διαμετακόμισης, γίνει δεκτή εγγύηση στην Ευρωπαϊκή Ένωση και στο Ηνωμένο Βασίλειο, μια μοναδική διεύθυνση κατοικίας ή ένας διορισμένος αντίκλητος στο Ηνωμένο Βασίλειο μπορεί να καλύπτει όλα τα μέρη του Ηνωμένου Βασιλείου, συμπεριλαμβανομένης της Βόρειας Ιρλανδίας.»·
                                 
                              
                  
                        6)
                     
                     
                        στο παράρτημα Γ2, το σημείο 1 τροποποιείται ως εξής:
                        
                                    α)
                                 
                                 
                                    οι λέξεις «της πρώην Γιουγκοσλαβικής Δημοκρατίας της Μακεδονίας» αντικαθίστανται από τις λέξεις «της Δημοκρατίας της Βόρειας Μακεδονίας»·
                                 
                              
                                    β)
                                 
                                 
                                    παρεμβάλλεται η ακόλουθη τελική σημείωση μετά τις λέξεις «το Ηνωμένο Βασίλειο της Μεγάλης Βρετανίας και Βόρειας Ιρλανδίας»:
                                    «Σύμφωνα με το πρωτόκολλο για τις Ιρλανδία/Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Βόρεια Ιρλανδία θεωρείται μέρος της Ευρωπαϊκής Ένωσης για τους σκοπούς της παρούσας εγγύησης. Ως εκ τούτου, ο τριτεγγυητής που είναι εγκατεστημένος στο τελωνειακό έδαφος της Ευρωπαϊκής Ένωσης επιλέγει διεύθυνση κατοικίας ή ορίζει αντίκλητο στη Βόρεια Ιρλανδία, εάν η εγγύηση μπορεί να χρησιμοποιηθεί σε αυτήν. Ωστόσο εάν, στο πλαίσιο της κοινής διαμετακόμισης, γίνει δεκτή εγγύηση στην Ευρωπαϊκή Ένωση και στο Ηνωμένο Βασίλειο, μια μοναδική διεύθυνση κατοικίας ή ένας διορισμένος αντίκλητος στο Ηνωμένο Βασίλειο μπορεί να καλύπτει όλα τα μέρη του Ηνωμένου Βασιλείου, συμπεριλαμβανομένης της Βόρειας Ιρλανδίας.»·
                                 
                              
                  
                        7)
                     
                     
                        στο παράρτημα Γ4, το σημείο 1 τροποποιείται ως εξής:
                        
                                    α)
                                 
                                 
                                    οι λέξεις «της πρώην Γιουγκοσλαβικής Δημοκρατίας της Μακεδονίας» αντικαθίστανται από τις λέξεις «της Δημοκρατίας της Βόρειας Μακεδονίας»·
                                 
                              
                                    β)
                                 
                                 
                                    παρεμβάλλεται η ακόλουθη τελική σημείωση μετά τις λέξεις «το Ηνωμένο Βασίλειο της Μεγάλης Βρετανίας και της Βόρειας Ιρλανδίας», πριν από την τελική σημείωση 3:
                                    «Σύμφωνα με το πρωτόκολλο για τις Ιρλανδία/Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Βόρεια Ιρλανδία θεωρείται μέρος της Ευρωπαϊκής Ένωσης για τους σκοπούς της παρούσας εγγύησης. Ως εκ τούτου, ο τριτεγγυητής που είναι εγκατεστημένος στο τελωνειακό έδαφος της Ευρωπαϊκής Ένωσης επιλέγει διεύθυνση κατοικίας ή ορίζει αντίκλητο στη Βόρεια Ιρλανδία, εάν η εγγύηση μπορεί να χρησιμοποιηθεί σε αυτήν. Ωστόσο εάν, στο πλαίσιο της κοινής διαμετακόμισης, γίνει δεκτή εγγύηση στην Ευρωπαϊκή Ένωση και στο Ηνωμένο Βασίλειο, μια μοναδική διεύθυνση κατοικίας ή ένας διορισμένος αντίκλητος στο Ηνωμένο Βασίλειο μπορεί να καλύπτει όλα τα μέρη του Ηνωμένου Βασιλείου, συμπεριλαμβανομένης της Βόρειας Ιρλανδίας.»·
                                 
                              
                  
                        8)
                     
                     
                        στο παράρτημα Γ5, στη σειρά 7, παρεμβάλλεται η ακόλουθη υποσημείωση μετά τις λέξεις «Ηνωμένο Βασίλειο»:
                        
                                    «(**)
                                 
                                 
                                    Σύμφωνα με το πρωτόκολλο για τις Ιρλανδία/Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Βόρεια Ιρλανδία θα πρέπει να θεωρείται μέρος της Ευρωπαϊκής Ένωσης για τους σκοπούς της παρούσας εγγύησης.»·
                                 
                              
                  
                        9)
                     
                     
                        στο παράρτημα Γ6, στη σειρά 6, παρεμβάλλεται η ακόλουθη υποσημείωση μετά τις λέξεις «Ηνωμένο Βασίλειο»:
                        
                                    «(**)
                                 
                                 
                                    Σύμφωνα με το πρωτόκολλο για τις Ιρλανδία/Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Βόρεια Ιρλανδία θα πρέπει να θεωρείται μέρος της Ευρωπαϊκής Ένωσης για τους σκοπούς της παρούσας εγγύησης.».